*Likumprojekts*

**Grozījumi Civillikumā**

Izdarīt Civillikumā šādus grozījumus:

1. 416. pantā:

izteikt pirmo un otro daļu šādā redakcijā:

"Ja pēc mantojuma atstājēja nāves viņam mantinieki nav palikuši vai šie mantinieki sludinājumā par mantojuma atklāšanos norādītajā termiņā nav ieradušies vai nav pierādījuši savas mantojuma tiesības, manta piekrīt valstijvai pašvaldībai. Gadījumus, kad bezmantinieku manta piekrīt pašvaldībai, nosaka Ministru kabinets.

Valsts vai pašvaldība atzīst tikai tos parādus, kas pieteikti kā kreditoru pretenzijas mantojuma lietā notāram sludinājumā par mantojuma atklāšanos norādītajā termiņā un kurus par pamatotiem atzinis tiesu izpildītājs. Valsts vai pašvaldība apmierina kreditoru pretenzijas tikai ar to mantu, kuru viņa tādā kārtā patiesi iegūst.";

izslēgt ceturtajā daļā vārdus "un ir piekritīga valstij";

papildināt septīto daļu pēc vārda "valstij" ar vārdiem "vai pašvaldībai".

2. Izslēgt 417. pantu.

3. 930. pantā:

papildināt piezīmi pēc vārda "valstij" ar vārdiem "vai pašvaldībai. Gadījumus, kad nekustamas bezīpašnieka lietas piekrīt pašvaldībai, nosaka Ministru kabinets.";

papildināt pantu ar otro piezīmi šādā redakcijā:

"2. Bezīpašnieka lietas, kas paliek pēc juridisku personu izbeigšanās, brīvas no parādiem piekrīt valstij vai pašvaldībai, ja likums nenosaka citādi. Gadījumus, kad šādas lietas piekrīt pašvaldībai, nosaka Ministru kabinets. Ierakstot zemesgrāmatā īpašuma tiesības valstij vai pašvaldībai uz nekustamu īpašumu, vienlaikus tiek dzēstas uz šo īpašumu ierakstītās parādu saistības, apgrūtinājumi un aizlieguma atzīmes.";

uzskatīt līdzšinējo piezīmi par pirmo piezīmi.

Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas valsts sekretārs Raivis Kronbergs